CELEX: C2007/235/53
Language: et
Date: 2007-10-06 00:00:00
Title: Kohtuasi F-69/07: 12. juulil 2007 esitatud hagi — Sandor versus komisjon

6.10.2007   
            
            
               ET
            
            
               Euroopa Liidu Teataja
            
            
               C 235/29
            
         12. juulil 2007 esitatud hagi — Sandor versus komisjon
   (Kohtuasi F-69/07)
   (2007/C 235/53)
   Kohtumenetluse keel: prantsuse
   Pooled
   
      Hageja: Virag Sandor (Brüssel, Belgia) (esindajad: advokaadid S. Orlandi, A. Coolen, J.-N. Louis ja E. Marchal)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada komisjoni otsused, millega kinnitatakse hageja teenistustingimused lepingulise töötajana osas, milles nähakse ette esiteks muude teenistujate teenistustingimuste artiklis 100 ja Euroopa Ühenduste ametnike personalieeskirjade (edaspidi „personalieeskirjad”) VIII lisa artiklis 1 ettenähtud reservi kohaldamine, ja teiseks lepingu kestus ajavahemiku 16. septembrist 2006 kuni 15. septembrini 2009 kohta;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hageja, pärast töötamist 1. maist 2001 kuni 15. septembrini 2006 komisjoni teenistuses kohaliku töötajana ja asendustöötajana 14 erineva üksteisele järgneva tähtajalise töölepingu alusel, võeti tööle lepingulise töötajana ajavahemikuks 16. septembrist 2006 kuni 15. septembrini 2009. Kui enne töölevõtmist läbitavas meditsiinilises komisjonis tuvastati, et hageja põeb üht haigust, kohaldas ametisse nimetav asutus muude teenistujate teenistustingimuste artikli 100 ja personalieeskirjade VIII lisa artikli 1 sätteid.
   Oma hagi toetuseks väidab hageja ennekõike, et lühendades tema lepingulise töötaja töölepingu kestust, rikkus komisjon töösuhte stabiilsuse põhimõtet, mis tuleneb töötajate õiguste kaitse üldpõhimõtetest. Ta väidab, kui seda peaks vaja olema, et muude teenistujate teenistustingimuste artikkel 88 on õigusvastane.
   Peale selle väidab hageja, et klausel, mis ei kinnita õiguse andmist garantiidele invaliidsuse või surma korral, ei võta arvesse muude teenistujate teenistustingimuste artikli 100 ulatust osas, milles administratsioon kehtestab uue 5 aasta pikkuse perioodi, samal ajal kui hageja on olnud komisjoni teenistuses alates 1. maist 2001. Ta väidab, kui seda peaks vaja olema, et muude teenistujate teenistustingimuste artikkel 100 on õigusvastane.